PMIndiaData/PMIndiaSum huggingface dataset:
ഗാര്‍ഹിക ആവശ്യത്തിനുള്ള പാചകവാതകത്തിലുണ്ടായ  നഷ്ടത്തിന് പൊതുമേഖലാ എണ്ണ വിപണന കമ്പനികള്‍ക്ക് ഒറ്റത്തവണ ഗ്രാന്റായി 22,000 കോടി രൂപ നല്‍കാന്‍ കേന്ദ്ര മന്ത്രിസഭയുടെ അംഗീകാരം

മൂന്ന് പൊതുമേഖലാ എണ്ണ വിപണന കമ്പനികള്‍ക്ക് ഒറ്റത്തവണ ഗ്രാന്റായി 22,000 കോടി രൂപ നല്‍കാനുള്ള പെട്രോളിയം പ്രകൃതി വാതക മന്ത്രാലയത്തിന്റെ നിര്‍ദ്ദേശത്തിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. ഇന്ത്യന്‍ ഓയില്‍ കോര്‍പ്പറേഷന്‍ ലിമിറ്റഡ് (ഐ.ഒ.സി.എല്‍), ഭാരത് പെട്രോളിയം കോര്‍പ്പറേഷന്‍ ലിമിറ്റഡ് (ബി.പി.സി.എല്‍), ഹിന്ദുസ്ഥാന്‍ പെട്രോളിയം കോര്‍പ്പറേഷന്‍ ലിമിറ്റഡ് (എച്ച്.പി.സി.എല്‍) എന്നിവയ്ക്കാണ് ഗ്രാന്റ് വിതരണം ചെയ്യുക. ആത്മനിര്‍ഭര്‍ ഭാരത് അഭിയാനോടുള്ള പ്രതിബദ്ധത തുടരുന്നതിനും തടസ്സമില്ലാത്ത ഗാര്‍ഹിക പാചകവാതക (എല്‍.പി.ജി) വിതരണം ഉറപ്പാക്കുന്നതിനും മേക്ക് ഇന്‍ ഇന്ത്യ ഉല്‍പ്പന്നങ്ങളുടെ സംഭരണത്തെ പിന്തുണയ്ക്കുന്നതിനും ഈ അംഗീകാരം എണ്ണക്കമ്പനികളെ സഹായിക്കും. ഗാര്‍ഹിക പാചകവാതക സിലിണ്ടറുകള്‍ നിയന്ത്രിത വിലയിലാണ് പൊതുമേഖലാ എണ്ണ വിപണന കമ്പനികളായ ഐ.ഒ.സി.എല്‍, ബി.പി.സി.എല്‍, എച്ച്.പി.സി.എല്‍ എന്നിവ ഉപഭോക്താക്കള്‍ക്ക് വിതരണം ചെയ്യുന്നത്. 2020 ജൂണ്‍ മുതല്‍ 2022 ജൂണ്‍ വരെയുള്ള കാലയളവില്‍, എല്‍.പി.ജിയുടെ അന്താരാഷ്ട്ര വിലയില്‍ ഏകദേശം 300%ന്റെ വര്‍ദ്ധനയുണ്ടായി. എന്നിരുന്നാലും, അന്താരാഷ്ട്ര എല്‍.പി.ജി വിലയിലെ ഏറ്റക്കുറച്ചിലുകളില്‍ നിന്ന് ഉപഭോക്താക്കളെ സംരക്ഷിക്കുന്നതിനായി ചെലവിലുണ്ടായ വര്‍ദ്ധന പൂര്‍ണ്ണമായും ഗാര്‍ഹിക എല്‍.പി.ജിയുടെ ഉപഭോക്താക്കളിലേക്ക് ചുമത്തിയില്ല. അതനുസരിച്ച്, ഈ കാലയളവില്‍ ഗാര്‍ഹിക പാചകവാതക വിലയില്‍ 72% വര്‍ദ്ധനവ് മാത്രമാണുണ്ടായത്. ഇത് ഈ പൊതുമേഖലാ എണ്ണക്കമ്പനികൾക്ക് കാര്യമായ നഷ്ടമുണ്ടാക്കിയിട്ടുണ്ട്. ഈ നഷ്ടങ്ങള്‍ക്കിടയിലും, മൂന്ന് പൊതുമേഖലാ സ്ഥാപനങ്ങളും ഈ അവശ്യ പാചക ഇന്ധനത്തിന്റെ തടസ്സമില്ലാത്ത വിതരണം രാജ്യത്ത് ഉറപ്പാക്കിയിരുന്നു. ND
പോലീസ് സേനയുടെ നവീകരണത്തിന് സമഗ്ര പദ്ധതി

2017-18 മുതല്‍ 2019-20 വര്‍ഷത്തേക്കുവരെയുള്ള പോലീസിന്റെ നവീകരണത്തിനുള്ള ഒരു സമഗ്ര പദ്ധതി നടപ്പാക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. മൂന്നു വര്‍ഷത്തേക്ക് പദ്ധതിക്ക് വേണ്ടിവരുന്ന സാമ്പത്തിക ചെലവ് 25,060 കോടി രൂപയാണ്. ഇതില്‍ 18,636 കോടി രൂപ കേന്ദ്രത്തിന്റേയും 6,424 കോടി രൂപ സംസ്ഥാനങ്ങളുടെയും വിഹിതമായിരിക്കും. മുഖ്യ സവിശേഷതകള്‍ • ആഭ്യന്തര സുരക്ഷ, ക്രമസമാധാനം, സ്ത്രീ സുരക്ഷ, ആധുനിക ആയുധങ്ങളുടെ ലഭ്യത, പോലീസ് സേനയുടെ ചലനാത്മകത, ചരക്ക് നീക്ക സഹായം, ഹെലികോപ്റ്ററുകള്‍ വാടയ്ക്ക് എടുക്കല്‍, പോലീസ് വയര്‍ലെസിന്റെ നവീകരണം, ദേശീയ ഉപഗ്രഹ ശൃംഖല, സി.സി.ടി.എന്‍.എസ് പദ്ധതി, ഇ-പ്രിസണ്‍ പദ്ധതി തുടങ്ങിയവയ്ക്ക് ഈ പദ്ധതിയില്‍ പ്രത്യേക പരിഗണന നല്‍കിയിട്ടുണ്ട്. • ഈ പദ്ധതിയില്‍ 10,132 കോടി രൂപ ജമ്മു കാശ്മീര്‍, വടക്കുകിഴക്കന്‍ സംസ്ഥാനങ്ങള്‍, ഇടതുതീവ്രവാദ ബാധിത സംസ്ഥാനങ്ങള്‍ എന്നിവിടങ്ങളിലെ ആഭ്യന്തര സുരക്ഷയ്ക്കായാണ് നീക്കിവച്ചിരിക്കുന്നത്. • ഇടതു തീവ്രവാദം ഏറ്റവും മോശമായി ബാധിച്ച 35 ജില്ലകള്‍ക്ക് ആദ്യമായി പ്രത്യേക സാമ്പത്തികസഹായം ഈ പദ്ധതിയിലൂടെ ലഭ്യമാക്കും. ഈ ജില്ലകളിലെ വികസനപരമായ പ്രശ്‌നങ്ങള്‍ പരിഹരിക്കുന്നതിനായി 3000 കോടി രൂപ മാറ്റിവച്ചിട്ടുണ്ട്. • വടക്കുകിഴക്കന്‍ സംസ്ഥാനങ്ങളിലെ പോലീസ് പശ്ചാത്തല സൗകര്യങ്ങള്‍ മെച്ചപ്പെടുത്തുന്നതിനും, പരിശീലനകേന്ദ്രങ്ങള്‍, അന്വേഷണ സംവിധാനം എന്നിവ ഒരുക്കുന്നതിനുമായി 100 കോടി രൂപ നീക്കിവച്ചിട്ടുണ്ട്. • ഈ പദ്ധതി നടപ്പാക്കുന്നതിലൂടെ രാജ്യം നേരിടുന്ന വിവിധതരത്തിലുള്ള ഭീഷണികളായ ഇടതുപക്ഷ തീവ്രവാദം, ജമ്മു കാഷ്മീര്‍, വടക്കുകിഴക്കന്‍ മേഖല എന്നിവിടങ്ങളിലെ പ്രശ്‌നങ്ങള്‍ ഫലപ്രദമായി നേരിടാന്‍ കഴിയും. ഇവിടങ്ങളില്‍ വികസന ഇടപെടലുകള്‍ നടത്തുന്നത് ഈ മേഖലയിലെ ജീവിതങ്ങള്‍ മെച്ചമാകുന്നതിന് ഉള്‍പ്രേരകമായി വര്‍ത്തിക്കുകയും അതോടൊപ്പം ഇവിടങ്ങളില്‍ നിന്നുയരുന്ന വെല്ലുവിളികളെ ഫലപ്രദമായി നേരിടുന്നതിന് സഹായിക്കുകയും ചെയ്യും. • സംസ്ഥാനങ്ങള്‍ക്ക് പോലീസ് അടിസ്ഥാനസൗകര്യം ഫോറന്‍സിക് സയന്‍സ് ലബോറട്ടറികള്‍, സ്ഥാപനങ്ങളോടൊപ്പം ക്രിമിനല്‍ നിയമ സംവിധാനത്തിലെ പ്രധാനപ്പെട്ട പഴുതുകള്‍ അടയ്ക്കുന്നതിനുള്ള സംവിധാനങ്ങള്‍ ഒരുക്കുക എന്നിവയ്‌ക്കെല്ലാം സഹായം നല്‍കുന്നതിനുള്ള പുതിയ നടപടി അവതരിപ്പിക്കുന്നുണ്ട്. കുറ്റകൃത്യങ്ങളുടെയും കുറ്റവാളികളുടെയും ദേശീയ വിവരശേഖരണ കേന്ദ്രങ്ങളാക്കി പോലീസ് സ്‌റ്റേഷനുകളെ സംയോജിപ്പിക്കും. അതോടൊപ്പം ക്രിമിനല്‍ നിയമ സംവിധാനങ്ങളുടെ മറ്റ് തൂണുകളായ ജയിലുകള്‍, ഫോറന്‍സിക് സയന്‍സ് ലബോറട്ടറികള്‍, പ്രോസിക്യൂഷന്‍ ഓഫീസര്‍മാര്‍ എന്നിവരുമായി ഇതിനെ ബന്ധിപ്പിക്കുകയും ചെയ്യും. • ഈ പദ്ധതിയുടെ ഭാഗമായി അമരാവതിയില്‍ ഏറ്റവും ആധുനിക സംവിധാനങ്ങളോട് കൂടിയ ഒരു ഫോറന്‍സിക് ലബോറട്ടറി സ്ഥാപിക്കും. ഗാന്ധി നഗറിലുള്ള ഫോറന്‍സിക് സയന്‍സ് സര്‍വകലാശാലയും അതോടൊപ്പം സര്‍ദാര്‍ പട്ടേല്‍ ഗ്ലോബല്‍ സെന്റര്‍ ഫോര്‍ സെക്യൂരിറ്റിയും നവീകരിക്കും. ഇത് ജയ്പൂരിലും ഗുജറാത്തിലുമുണ്ടാകുന്ന തീവ്രവാദത്തെ തടയുന്നതിനും നുഴഞ്ഞുകയറ്റത്തെ ഇല്ലാതാക്കുന്നതിനും സഹായകരമായിരിക്കും. പോലീസ് സേനകളുടെ നവീകരണത്തിനുള്ള ഈ സമഗ്ര പദ്ധതി കേന്ദ്ര-സംസ്ഥാന പോലീസ് സേനകളുടെ കാര്യക്ഷമതയ്ക്ക് കൂടുതല്‍ ഊര്‍ജ്ജം നല്‍കും. സേനയുടെ നവീകരണത്തിലൂടെ ഇവയുടെ കാര്യശേഷി കൂടുതല്‍ വര്‍ദ്ധിക്കുകയും ചെയ്യും.
പ്രധാനമന്ത്രി ശ്രീ നരേന്ദ്ര മോദി പുനചംക്രമണ ഊര്‍ജ്ജ നിക്ഷേപ സമ്മേളനം 2020 ഉദ്ഘാടനം ചെയ്തു

മൂന്നാമത് ആഗോള പുനചംക്രമണ ഊര്‍ജ്ജ നിക്ഷേപ സമ്മേളനവും പ്രദര്‍ശനവും (ആര്‍ഇ- ഇന്‍വെസ്റ്റ് 2020) പ്രധാനമന്ത്രി ശ്രീ നരേന്ദ്ര മോദി വിഡിയോ കോണ്‍ഫറണ്‍സിലൂടെ ഉദ്ഘാടനം ചെയ്തു. നവ- പുനചംക്രമണ ഊര്‍ജ്ജ മന്ത്രാലയമാണ് ഉച്ചകോടി സംഘടിപ്പിച്ചിരിക്കുന്നത്. നവീകരണം സുസ്ഥിര ഊര്‍ജ്ജ പരിവര്‍ത്തനത്തിന് എന്നതാണ് ഇന്‍വെസ്റ്റ് 2020 ഉച്ചകോടിയുടെ പ്രമേയം. പുനചംക്രമണ ഊര്‍ജ്ജ മേഖലയില്‍ വളരെ ചുരുങ്ങിയ കാലം കൊണ്ട് മെഗാവാട്ടില്‍ നിന്ന് ജിഗാവാട്ടിലേയ്ക്ക് ഉത്പാദന ശേഷി വളര്‍ന്നതില്‍ പ്രധാനമന്ത്രി സന്തുഷ്ടി പ്രകടിപ്പിച്ചു. മുമ്പു നടന്ന രണ്ട് ഉച്ചകോടികളിലും ചര്‍ച്ച ചെയ്ത ഒരു സൂര്യന്‍ ഒരു ലോകം ഒരു ഗ്രിഡ് എന്ന സങ്കല്പം യാഥാര്‍ത്ഥ്യമായി വരികയാണ് എന്നും പ്രധാനമന്ത്രി വ്യക്തമാക്കി. സമാനതകളില്ലാത്ത ഒരു പാതയിലൂടെയാണ് കഴിഞ്ഞ ആരു വര്‍ഷമായി ഇന്ത്യ സഞ്ചരിച്ചുകൊണ്ടിരിക്കുന്നത് എന്ന് അദ്ദേഹം കൂട്ടിചേര്‍ത്തു. ഇന്ന് ലോകത്തില്‍ ഏറ്റവും കൂടുതല്‍ പുനചംക്രമണ ഊര്‍ജ്ജം ഉത്പാദിപ്പിക്കുന്ന രാജ്യങ്ങളുടെ നിരയില്‍ നാലാമതാണ് ഇന്ത്യ. മാത്രവുമല്ല എല്ലാ വന്‍ രാജ്യങ്ങൾക്കുമൊപ്പം അതിവേഗത്തിലാണ് ഇപ്പോള്‍ ഇന്ത്യയുടെ വളര്‍ച്ച. ഇന്ത്യയുടെ ഇപ്പോഴത്തെ പുനചംക്രമണ ഊര്‍ജ്ജ ഉത്പാദന ശേഷി 136 ജിഗാവാട്ടാണ്. ഇത് നമ്മുടെ മൊത്തം ശേഷിയുടെ 36 ശതമാനമാണ്. കഴിഞ്ഞ 2017 മുതല്‍ ഇന്ത്യയുടെ പുനചംക്രമണ ഊര്‍ജ്ജ ഉത്പാദന ശേഷി, കല്‍ക്കരി അധിഷ്ഠിത താപ ഊര്‍ജ്ജ ഉത്പാദന ശേഷിയെ മറികടന്നതില്‍ പ്രധാനമന്ത്രി സന്തുഷ്ടി പ്രകടിപ്പിച്ചു. കഴിഞ്ഞ ആറു വര്‍ഷമായി ഇന്ത്യയുടെ സ്ഥാപിത പുനചംക്രമണ ഊര്‍ജ്ജ ശേഷി രണ്ടര ഇരട്ടിയായിട്ടുണ്ട് എന്ന് അദ്ദേഹം എടുത്തു പറഞ്ഞു. ഇലക്ടോണിക് നിര്‍മ്മാണ മേഖലയിലെ നിര്‍വഹണാധിഷ്ടിത പ്രോത്സാഹനങ്ങള്‍ വിജയിച്ചതോടെ മികച്ച കാര്യക്ഷമതയുള്ള സൗരോര്‍ജ്ജ ഘടകങ്ങള്‍ക്കും അത്തരം പ്രോത്സാഹനങ്ങള്‍ നല്കാന്‍ തീരുമാനിച്ചിട്ടുണ്ട് എന്നും പ്രധാനമന്ത്രി പറഞ്ഞു. അടുത്ത ദശകത്തിലേയ്ക്ക് പുന ചംക്രമണ ഊര്‍ജ്ജ വിനിയോഗത്തിനുള്ള ബൃഹദ് പദ്ധതികള്‍ ആസുത്രണം ചെയ്തിട്ടുള്ളതായി അദ്ദേഹം പ്രഖ്യാപിച്ചു. ഇതു വഴി പ്രതിവര്‍ഷം 20 ബില്യണ്‍ ഡോളറിന്റെ ഓര്‍ഡറുകള്‍ ലഭിക്കുന്ന നിലയിലേയ്ക്ക് രാജ്യത്തെ വ്യവസായങ്ങള്‍ പുരോഗമിക്കാന്‍ സാധ്യത ഉണ്ട് എന്നും പ്രധാന മന്ത്രി ശ്രീ മോദി പ്രതീക്ഷ പ്രകടിപ്പിച്ചു. ഇന്ത്യയുടെ പുനചംക്രമണ ഊര്‍ജ്ജ യാത്രയില്‍ പങ്കുചേരാന്‍ നിക്ഷേപകരെയും വ്യവസായികളെയും അദ്ദേഹം ക്ഷണിച്ചു.
ഇന്ത്യയും യു.എസ്.എയും തമ്മില്‍ നിയമം നടപ്പാക്കുന്നതിനുള്ള പരിശീലനത്തിനു സഹകരിക്കാനുള്ള ധാരണാപത്രം ഒപ്പുവെക്കുന്നതിനു മന്ത്രിസഭാ അനുമതി

യു.എസ്.എയിലെ ഫെഡറല്‍ ലോ എന്‍ഫോഴ്‌സ്‌മെന്റ് ട്രെയിനിങ് സെന്ററുകളും (എഫ്.എല്‍.ഇ.ടി.സി.) ഇന്ത്യയിലെ ബ്യൂറോ ഓഫ് പൊലീസ് റിസര്‍ച്ച് ആന്‍ഡ് ഡെവലപ്‌മെന്റും (ബി.പി.ആര്‍. ആന്‍ഡ് ഡി.) തമ്മില്‍ സഹകരിച്ച്, നിയമം നടപ്പാക്കുന്നതിനുള്ള പരിശീലനം നടത്തുന്നതിനുള്ള ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇന്ത്യ-യു.എസ്. ഹോംലാന്‍ഡ് സെക്യൂരിറ്റി ഡയലോഗിന്റെ നേതൃത്വത്തില്‍ ഇരു രാജ്യങ്ങളും തമ്മില്‍ സുരക്ഷ സംബന്ധിച്ച കാര്യങ്ങളിലുള്ള സഹകരണം മെച്ചപ്പെടുന്നതിന് ഇതു വഴിവെച്ചു. പരിശീലനം, പരിശീലന സാമഗ്രികള്‍, പരിശീലകരുടെ മികവ് തുടങ്ങിയ കാര്യങ്ങളുടെ നിലവാരം മെച്ചപ്പെടാന്‍ സഹകരണ ധാരണാപത്രം സഹായകമാകും. ഇതു വഴി രാജ്യത്തെ പൊലീസ് സേനയുടെ പ്രവര്‍ത്തനം മെച്ചപ്പെടുകയും സ്മാര്‍ട് പൊലീസ് എന്ന സങ്കല്‍പം യാഥാര്‍ഥ്യമായിത്തീരുകയും ചെയ്യും. ഭീകരവാദത്തെയും രാജ്യാന്തര കുറ്റങ്ങളെയും എല്ലാ രൂപത്തിലും നേരിടാനും ഭീകരവാദ സംഘടനകളുടെ വളര്‍ച്ച തടയാനും ഇന്ത്യയും യു.എസും ഒരുപോലെ താല്‍പര്യപ്പെടുന്നു. രാഷ്ട്രത്തിനൊപ്പം പ്രധാന അടിസ്ഥാനസൗകര്യങ്ങല്‍ സംരക്ഷിക്കുന്നതിനും ഭീകരാക്രമണത്തിലൂടെ ആഗോള വിതരണ ശൃംഖലകള്‍ തകര്‍ക്കപ്പെടുന്ന സാഹചര്യം ഇല്ലാതാക്കാനും ഇരു രാജ്യങ്ങളും ആഗ്രഹിക്കുന്നു. ഇന്ത്യ-യു.എസ്.എ. ഭീകരവാദ വിരുദ്ധ മുന്നേറ്റത്തിന്റെ തുടര്‍ച്ചയായി ഹോംലാന്‍ഡ് സെക്യൂരിറ്റി ഡയലോഗ് (എച്ച്.എസ്.ഡി.) നടത്താന്‍ 2010 നവംബറില്‍ യു.എസ്. പ്രസിഡന്റിന്റെ ഇന്ത്യാ സന്ദര്‍ശന വേളയില്‍ തീരുമാനിച്ചിരുന്നു. ഇതു പ്രകാരം ആഗോള വിതരണ ശൃംഖല, ഗതാഗതം, തുറമുഖം, അതിര്‍ത്തി, നാവികസുരക്ഷ, മെഗാസിറ്റി പൊലീസിങ്, ഫെഡറല്‍ സ്റ്റേറ്റുകളും പ്രാദേശിക പങ്കാളികളും തമ്മില്‍ വിവരങ്ങള്‍ പങ്കുവെക്കല്‍, നിയമവിരുദ്ധമായ ധനം, അനധികൃത പണം കള്ളക്കടത്ത്, സാമ്പത്തിക തട്ടിപ്പുകള്‍, കള്ളനോട്ട്, സൈബര്‍ വിവരങ്ങള്‍, ശേഷി വര്‍ധിപ്പിക്കല്‍, സാങ്കേതിക വിദ്യ പരിഷ്‌കരിക്കല്‍ എന്നീ മേഖലകളെ ഉള്‍പ്പെടുത്തി ആറ് എച്ച്.എസ്.ഡി. ഉപഗ്രൂപ്പുകള്‍ രൂപീകരിച്ചിരുന്നു. എച്ച്.എസ്.ഡിയില്‍ ഉള്‍പ്പെടുത്തിയ ആറ് ഉപഗ്രൂപ്പുകളുമായി ബന്ധപ്പെട്ട, ഇന്ത്യയില്‍ പ്രവര്‍ത്തിക്കുന്ന നിയമം നടപ്പാക്കുന്ന ഏജന്‍സികളുടെ സമഗ്ര ശേഷി വര്‍ധിപ്പിക്കുന്നതിനായി, യു.എസ്. അധികൃതരുമായി ഏകോപനം നടത്തുന്നതിനു ശേഷിവര്‍ധന സംബന്ധിച്ച ഒരു സബ് ഗ്രൂപ്പ് രൂപീകരിച്ചിരുന്നു. ശേഷിവര്‍ധന കൈകാര്യം ചെയ്യുന്ന ഇന്ത്യയിലെയും യു.എസിലെയും പ്രമുഖ സ്ഥാപനങ്ങള്‍ തമ്മിലുള്ള ശേഷിവര്‍ധന സംബന്ധിച്ച സഹകരണം പ്രധാനമാണ്. ഇതു പ്രകാരം യു.എസിലെ എഫ്.എല്‍.ഇ.ടി.സിയും ഇന്ത്യന്‍ പങ്കാളിയായ ബി.പി.ആര്‍. ആന്‍ഡ് ഡിയും തമ്മില്‍ സഹകരണ ധാരണാപത്രം വേണമെന്നു യു.എസ്. നിര്‍ദേശിച്ചിരുന്നു.
വിയറ്റ്‌നാം ദേശീയദിനം:  പ്രധാനമന്ത്രിയുടെ ആശംസ

ഇന്ന് (സെപ്റ്റംബര്‍ 2, 2016) ദേശീയദിനം ആഘോഷിക്കുന്ന വിയറ്റ്‌നാമിലെ ജനങ്ങള്‍ക്ക് പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. “ദേശീയദിനത്തില്‍ വിയറ്റ്‌നാം ജനതയ്ക്ക് ആശംസകള്‍. വിയറ്റ്‌നാം ഒരു സുഹൃത്ദരാജ്യമാണ്. അവരുമായുള്ള ബന്ധത്തെ നാം ഏറെ വില മതിക്കുന്നു”- പ്രധാനമന്ത്രി പറഞ്ഞു.
പഠാന്‍കോട്ട് വ്യോമസേനാത്താവളം പ്രധാനമന്ത്രി സന്ദര്‍ശിച്ചു.

അടുത്തിടെ ഭീകരാക്രമണം നടന്ന പഠാന്‍കോട്ട് വ്യോമസേനാത്താവളം പ്രധാനമന്ത്രി ശ്രീ. നരോന്ദ്ര മോദി സന്ദര്‍ശിച്ചു. ഭയങ്കരമായ ഭീകരാക്രമണത്തെ നേരിടാന്‍ കൈക്കൊണ്ട സംയുക്ത നീക്കങ്ങളെയും തുടര്‍ന്നുള്ള തെരച്ചില്‍ പ്രവര്‍ത്തനങ്ങളെയും കുറിച്ച് മുതിര്‍ന്ന സായുധസേനാ ഉദ്യോഗസ്ഥര്‍ പ്രധാനമന്ത്രിയെ വിശദമായി ധരിപ്പിച്ചു. ഭീകരാക്രമണം നടന്ന സ്ഥലങ്ങള്‍ പ്രധാനമന്ത്രി സന്ദര്‍ശിച്ചു. അതിര്‍ത്തി പ്രദേശത്തു അദ്ദേഹം വ്യോമനിരീക്ഷണവും നടത്തി. ദേശീയ സുരക്ഷാ ഉപദേഷ്ടാവ് ശ്രീ. അജിത്ത് ദോവല്‍, കര-വ്യോമ സേനകളുടെയും, എന്‍.എസ്.ജി., ബി.എസ്.എഫ്. എന്നിവയുടെ മേധാവികളും പ്രധാനമന്ത്രിയുടെ സന്ദര്‍ശനവേളയില്‍ സന്നിഹിതരായിരുന്നു.
സിവില്‍ വ്യോമയാന മന്ത്രാലയത്തിന്റെ ഉഡാന്‍ പദ്ധതി പ്രധാനമന്ത്രി ഉദ്ഘാടനം ചെയ്തു

രാജ്യത്തെ ചെറിയ നഗരങ്ങളെ ബന്ധിപ്പിച്ച് കൊണ്ട് സാധാരണക്കാര്‍ക്ക് താങ്ങാനാവുന്ന ചെലവില്‍ വിമാന യാത്ര സാധ്യമാക്കുന്ന കേന്ദ്ര വ്യോമയാന മന്ത്രാലയത്തിന്റെ ഉഡാന്‍ പദ്ധതി പ്രധാനമന്ത്രി ശ്രീ. നരേന്ദ്ര മോദി ഷിംല വിമാനത്താവളത്തില്‍ ഇന്ന് ഉദ്ഘാടനം ചെയ്തു. പദ്ധതിക്ക് കീഴില്‍ ആരംഭിച്ച ആദ്യ സര്‍വ്വീസുകളായ ഷിംല ഡല്‍ഹി, കടപ്പ – ഹൈദരാബാദ്, നന്ദേദ് – ഹൈദരാബാദ് വിമാന സര്‍വ്വീസുകളും പ്രധാനമന്ത്രി ഉദ്ഘാടനം ചെയ്തു. ഷിംല വിമാനത്താവളത്തില്‍ നിന്ന് വീഡിയോ ലിങ്ക് വഴി ശ്രീ. നരേന്ദ്ര മോദി നന്ദേദിലെയും, കടപ്പയിലെയും ജനങ്ങളെ അഭിസംബോധന ചെയ്തു. രാജ്യത്തെ മധ്യവര്‍ഗ്ഗത്തിന്റെ ജീവിത നിലവാരം പരിവര്‍ത്തനത്തിന്റെ പാതയിലാണെന്ന് പറഞ്ഞ പ്രധാനമന്ത്രി, അവരുടെ അഭിലാഷങ്ങളും ഉയരുകയാണെന്ന് ചൂണ്ടിക്കാട്ടി. ശരിയായ അവസരം ലഭിച്ചാല്‍ അവര്‍ക്ക് അത്ഭുതങ്ങള്‍ കാട്ടാനാകും. ഇന്ത്യയിലെ വ്യോമയാന മേഖല അവസരങ്ങള്‍ നിറഞ്ഞതാണെന്ന് പ്രധാനമന്ത്രി അഭിപ്രായപ്പെട്ടു. ഉഡാന്‍ പദ്ധതിയെ പരാമര്‍ശിക്കവെ, ഒരു കാലത്ത് തിരഞ്ഞെടുത്ത ചിലര്‍ക്ക് മാത്രം സാധ്യമായിരുന്നു വിമാന യാത്രയെങ്കില്‍ ഇന്ന് സ്ഥിതിയാകെ മാറിക്കഴിഞ്ഞുവെന്ന് പ്രധാനമന്ത്രി ചൂണ്ടിക്കാട്ടി. രാജ്യത്തെ ജനങ്ങളുടെ ആശയാഭിലാഷങ്ങള്‍ നിറവേറ്റുന്നതിനുള്ള ഒരു അവസരമാണ് പുതിയ വ്യോമയാന നയമെന്ന് അദ്ദേഹം പറഞ്ഞു. രണ്ട്, മൂന്ന് ശ്രേണികളില്‍പ്പെടുന്ന നഗരങ്ങള്‍ ഇന്ന് വളര്‍ച്ചാ കേന്ദ്രങ്ങളായി മാറിക്കഴിഞ്ഞിരിക്കുന്നുവെന്ന് പ്രധാനമന്ത്രി പറഞ്ഞു. ഇവയെ തമ്മില്‍ വിമാന സര്‍വ്വീസുകളിലൂടെ കൂടുതല്‍ ബന്ധിപ്പിക്കുന്നത് ഗുണകരമായിരിക്കും. ഉഡാന്‍ പദ്ധതി ഹിമാചല്‍ പ്രദേശിലെ വിനോദ സഞ്ചാരത്തെയും സഹായിക്കുമെന്ന് ശ്രീ. നരേന്ദ്ര മോദി പറഞ്ഞു. ഹിമാചല്‍ പ്രദേശിലെ ബിലാസ്പൂരില്‍ ഒരു ഹൈഡ്രോ എഞ്ചിനീയറിംഗ് കോളേജിന് തറക്കല്ലിട്ട് കൊണ്ടുള്ള ഒരു ഇ-ഫലകവും പ്രധാനമന്ത്രി അനാവരണം ചെയ്തു.
സ്വീഡിഷ് വ്യാപാര പ്രതിനിധി സംഘം പ്രധാനമന്ത്രിയെ സന്ദര്‍ശിച്ചു

സ്വീഡനില്‍ നിന്നുള്ള ഒരു വ്യാപാര പ്രതിനിധി സംഘം പ്രധാനമന്ത്രി ശ്രീ. നരേന്ദ്ര മോദിയുമായി ഇന്ന് കൂടിക്കാഴ്ച നടത്തി. ന്യൂഡല്‍ഹിയില്‍ ഇപ്പോള്‍ നടന്നു വരുന്ന ഇന്ത്യാ സ്വീഡന്‍ ബിസിനസ്സ് ലീഡേഴ്‌സ് റൗണ്ട് ടേബിളില്‍ പങ്കെടുക്കാനെത്തിയെ സി.ഇ.ഒ. മാരില്‍ ചിലരും പ്രതിനിധി സംഘത്തിലുണ്ടായിരുന്നു. പ്രതിനിധി സംഘാംഗങ്ങളെ പ്രധാനമന്ത്രി സ്വാഗതം ചെയ്തു. പ്രതിരോധ മേഖലയിലെ നിര്‍മ്മാണം, സൗരോര്‍ജ്ജം തുടങ്ങിയ രംഗങ്ങളില്‍ സ്വീഡിഷ് നിര്‍മ്മാതാക്കള്‍ക്കുള്ള ദീര്‍ഘകാല ബിസിനസ്സ് അവസരങ്ങള്‍ ചര്‍ച്ചയില്‍ ഉള്‍പ്പെട്ടു.
പ്രതിരോധ, ഏറോസ്‌പേസ് മേഖല ഉത്തേജിപ്പിക്കുന്നതിനുള്ള പോംവഴികള്‍ ആലോചിക്കുന്നതിനായി പ്രധാനമന്ത്രി യോഗം വിളിച്ചു

കോവിഡ്- 19ന്റെ പശ്ചാത്തലത്തില്‍ സമ്പദ്‌വ്യവസ്ഥയ്ക്ക് ഉത്തേജനം പകരുന്നതിനായി, സായുധ സേനയുടെയും പ്രതിരോധ മേഖലയിലെ മുന്നേറ്റങ്ങളുടെയും ഹ്രസ്വകാല, ദീര്‍ഘകാല ആവശ്യങ്ങള്‍ നിറവേറ്റുന്നതിനായി കരുത്താര്‍ന്നതും സ്വാശ്രയത്വപൂര്‍ണവുമായ പ്രതിരോധ വ്യവസായം ഇന്ത്യയില്‍ ഉറപ്പാക്കുന്നതിനുള്ള പരിഷ്‌കാരങ്ങളെ കുറിച്ചു ചര്‍ച്ച ചെയ്യാന്‍ പ്രധാനമന്ത്രി നരേന്ദ്ര മോദി വിശദമായ യോഗം വിളിച്ചുചേര്‍ത്തു. യുദ്ധ സാമഗ്രികള്‍ നിര്‍മിക്കുന്ന തൊഴില്‍ശാലകളുടെ നവീകരണവും പ്രവര്‍ത്തനവും, സംഭരണത്തിനുള്ള നടപടിക്രമങ്ങള്‍ ക്രമപ്പെടുത്തല്‍, ശ്രദ്ധാപൂര്‍വം വിഭവങ്ങള്‍ ലഭ്യമാക്കല്‍, ഗവേഷണ-വികസന രംഗത്തു നവീനാശയങ്ങള്‍ പ്രോല്‍സാഹിപ്പിക്കല്‍, നിര്‍ണായകമായ പ്രതിരോധ സാങ്കേതിക വിദ്യയിലേക്കു നിക്ഷേപം ആകര്‍ഷിക്കല്‍, കയറ്റുമതി പ്രോല്‍സാഹിപ്പിക്കല്‍ എന്നീ കാര്യങ്ങള്‍ ചര്‍ച്ച ചെയ്യപ്പെട്ടു. സ്വാശ്രയത്വവും കയറ്റുമതിയും സാധ്യമാക്കുക എന്ന രണ്ടു ലക്ഷ്യങ്ങള്‍ നേടിയെടുക്കുന്നതിനായി പൊതു, സ്വകാര്യ മേഖലകളുടെ സജീവ പങ്കാളിത്തത്തോടെ ഉല്‍പാദനത്തിനായുള്ള രൂപകല്‍പന മുതല്‍ പ്രതിരോധ, ഏറോസ്‌പേസ് മേഖലകളിലെ മുന്‍നിര രാജ്യങ്ങളില്‍ ഒന്നായി ഇന്ത്യയെ മാറ്റിയെടുക്കുന്നതിനാണു പ്രധാനമന്ത്രി ഊന്നല്‍ നല്‍കിയത്. പ്രതിരോധ മേഖലയിലേക്ക് ആഭ്യന്തര, വിദേശ നിക്ഷേപം ആകര്‍ഷിക്കുന്നതിനുള്ള നിര്‍ദിഷ്ട പരിഷ്‌കാരങ്ങള്‍ അദ്ദേഹം പരിശോധിച്ചു. പ്രതിരോധ മേഖലയിലെ ചെലവു ഫലപ്രദമാക്കണമെന്നും സമ്പാദ്യം തന്ത്രപ്രധാന പ്രതിരോധ മൂലധനം ആര്‍ജിക്കുന്നതിനായി ഉപയോഗിക്കപ്പെടണമെന്നും ചര്‍ച്ചയില്‍ വ്യക്തമാക്കപ്പെട്ടു. പ്രതിരോധ സംഭരണ നടപടികള്‍, അനുയോജ്യമായ നയങ്ങള്‍, യന്ത്രഭാഗങ്ങള്‍ തദ്ദേശീയമായി നിര്‍മിക്കല്‍, സാങ്കേതികവിദ്യാ കൈമാറ്റം, ഇന്ത്യയില്‍ ഉല്‍പാദന സൗകര്യം ഒരുക്കുന്നതിനായി ആഗോള ഒ.ഇ.എമ്മുകള്‍ ആകര്‍ഷിക്കല്‍, രാജ്യാന്തര വിതരണ ശൃംഖലയിലുള്ള നമ്മുടെ സാന്നിധ്യം വികസിപ്പിക്കല്‍ എന്നീ കാര്യങ്ങളും ചര്‍ച്ച ചെയ്യപ്പെട്ടു. പ്രതിരോധ സാമഗ്രികളുടെ ഉല്‍പാദനത്തില്‍ ആഗോള തലത്തില്‍ ഒന്നാമതെത്താന്‍ ഇന്ത്യക്കു മേന്മയാര്‍ന്നതും അത്യാധുനികവുമായ സാമഗ്രികളും സംവിധാനങ്ങളും കയറ്റുമതി ചെയ്യാന്‍ സാധിക്കണമെന്നു ചൂണ്ടിക്കാണിക്കപ്പെട്ടു. ഇറക്കുമതി കുറയ്ക്കണമെന്നു നിര്‍ദേശിച്ച പ്രധാനമന്ത്രി, നൂതന പ്രതിരോധ സാമഗ്രികള്‍ രൂപകല്‍പന ചെയ്യുന്നതിനും വികസിപ്പിക്കുന്നതിനും ഉല്‍പാദിപ്പിക്കുന്നതിനുമായി ‘മെയ്ക്ക് ഇന്‍ ഇന്ത്യ’ വഴി ആഭ്യന്തര ഉല്‍പാദന ശേഷി മുന്നോട്ടു കൊണ്ടുപോകണമെന്നു നിര്‍ദേശിച്ചു. പ്രതിരോധ ഉല്‍പന്നങ്ങള്‍ കയറ്റുമതി ചെയ്യുന്നതിനും ആഗോള പ്രതിരോധ ഉല്‍പന്ന മൂല്യ ശൃംഖലയില്‍ വ്യാവസായിക പങ്കാളിത്തം നേടുന്നതിനുമുള്ള മുന്നേറ്റങ്ങള്‍ക്ക് ഊന്നല്‍ നല്‍കിയാണ് അദ്ദേഹം സംസാരിച്ചത്. ഗവേഷണവും വികസനവും പ്രോല്‍സാഹിപ്പിക്കുന്നതും നൂതനാശയങ്ങള്‍ അംഗീകരിക്കപ്പെടുന്നതും ഇന്ത്യന്‍ ഐ.പി. ഉടമസ്ഥത സൃഷ്ടിക്കുന്നതുമായ പരിസ്ഥിതി യാഥാര്‍ഥ്യമാക്കപ്പെടണമെന്നും ചൂണ്ടിക്കാണിച്ചു. പ്രതിരോധ മന്ത്രിയും ആഭ്യന്തര മന്ത്രിയും ധനകാര്യ മന്ത്രിയും ധനകാര്യ സഹമന്ത്രിയും മുതിര്‍ന്ന കേന്ദ്ര ഗവണ്‍മെന്റ് ഉേേദ്യാഗസ്ഥരും യോഗത്തില്‍ പങ്കെടുത്തു.
കാബൂളില്‍ ഭീകരര്‍ നടത്തിയ സ്‌ഫോടനത്തെ പ്രധാനമന്ത്രി അപലപിച്ചു

അഫ്ഗാനിസ്ഥാന്‍ തലസ്ഥാനമായ കാബൂളില്‍ ഭീകരര്‍ ഇന്ന് നടത്തിയ സ്‌ഫോടനത്തെ പ്രധാനമന്ത്രി ശ്രീ. നരേന്ദ്ര മോദി ശക്തിയായി അപലപിച്ചു. ‘കാബൂളില്‍ ഭീകരര്‍ നടത്തിയ സ്‌പോടനത്തെ ഞങ്ങള്‍ ശക്തിയായി അപലപിക്കുന്നു. ഞങ്ങളുടെ ചിന്തകള്‍ കൊല്ലപ്പെട്ടവരോടൊപ്പവും പ്രാര്‍ത്ഥനകള്‍ പരിക്കേറ്റവര്‍ക്കൊപ്പവുമാണ്. എല്ലാത്തരം ഭീകരവാദത്തെയും നേരിടുന്നതിന് ഇന്ത്യ അഫ്ഗാനിസ്ഥാനോടൊപ്പം നിലകൊള്ളും. ഭീകരവാദത്തെ പിന്‍തുണയ്ക്കുന്ന ശക്തികളെ തോല്‍പ്പിക്കുക തന്നെ വേണം’, പ്രധാനമന്ത്രി പറഞ്ഞു.
പ്രധാനമന്ത്രി നേതാജി സുഭാഷ് ചന്ദ്ര ബോസിന് അദ്ദേഹത്തിന്റെ ജന്‍മദിനത്തില്‍ പ്രണാമമര്‍പ്പിച്ചു

നേതാജി സുഭാഷ് ചന്ദ്ര ബോസിന് അദ്ദേഹത്തിന്റെ ജന്‍മദിനത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമമര്‍പ്പിച്ചു. 1897 ജനുവരി 23 ന് ജാനകിനാഥ് ബോസ് അദ്ദേഹത്തിന്റെ ഡയറിയില്‍ ഇപ്രകാരം എഴുതി: ‘ഇന്ന് ഉച്ചയ്ക്ക് ഒരു മകന്‍ പിറന്നു’. ഇന്ത്യയുടെ സ്വാതന്ത്ര്യത്തിനായി തന്റെ ജീവന്‍ സമര്‍പ്പിച്ച സ്വാതന്ത്ര്യസമര സേനാനിയും ചിന്തകനുമായി ആ മകന്‍ മാറി. നേതാജി ബോസിനെക്കുറിച്ചാണ് ഇന്ന് അദ്ദേഹത്തിന്റെ ജന്‍മദിനത്തില്‍ ഞാന്‍ പറയുന്നത്. അദ്ദേഹത്തിന്റെ ധൈര്യത്തിനും കൊളോണിയലിസം ചെറുക്കുന്നതിനു നല്‍കിയ ഒളിമങ്ങാത്ത സംഭാവനകള്‍ക്കും ഇന്ത്യ എല്ലാഴ്‌പ്പോഴും നേതാജി സുഭാഷ് ചന്ദ്ര ബോസിനോട് കടപ്പെട്ടിരിക്കുന്നു. സഹ ഇന്ത്യക്കാരുടെ പുരോഗതിക്കും ക്ഷേമത്തിനും വേണ്ടി അദ്ദേഹം നിലകൊണ്ടു, പ്രധാനമന്ത്രി പറഞ്ഞു.
മഹാത്മാഗാന്ധിയുടെ ജന്മ വാര്‍ഷികത്തില്‍ പ്രധാനമന്ത്രിയുടെ പ്രണാമം

പ്രധാനമന്ത്രി ശ്രീ. നരേന്ദ്ര മോദി മഹാത്മാഗാന്ധിയുടെ ജന്മ വാര്‍ഷികത്തില്‍ അദ്ദേഹത്തിന് പ്രണാമം അര്‍പ്പിച്ചു. ”ശുചിത്വം മഹാത്മാഗാന്ധിയുടെ ഹൃദയത്തോട് ഏറ്റവും അടുത്ത ഒന്നായിരുന്നു. ബാപ്പുജിയുടെ സ്വപ്നമായിരുന്ന ശുചിത്വഭാരതത്തിന് വേണ്ടി നമുക്ക് പുനരര്‍പ്പിക്കാം. ശുചിത്വമാര്‍ന്ന ഒരിന്ത്യ നമ്മുടെ വികസന കുതിപ്പിന് ആക്കമേകുന്നതോടൊപ്പം പാവപ്പെട്ടവര്‍ക്കും സഹായകമാകും.” പ്രധാനമന്ത്രി പറഞ്ഞു.
ഉത്തർപ്രദേശിൽ വാഹനാപകടത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രി ധനസഹായം പ്രഖ്യാപിച്ചു

ഉത്തർപ്രദേശിലെ ഓറിയയിൽ വാഹനാപകടത്തിൽ മരണപ്പെട്ടവർക്കും പരിക്കേറ്റവർക്കും ധനസഹായം നൽകുന്നത് സംബന്ധിച്ച തീരുമാനം പ്രധാനമന്ത്രി ശ്രീ നരേന്ദ്രമോദി അംഗീകരിച്ചു. പ്രധാനമന്ത്രിയുടെ ദേശീയ ദുരന്തനിവാരണ ഫണ്ടിൽനിന്ന് ആയിരിക്കും ഈ തുക കൈമാറുക. മരണപ്പെട്ട ആളുകളുടെ അടുത്ത ബന്ധുവിന് രണ്ടു ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും കൈമാറും.
പുനരുല്‍പ്പാദന ഊര്‍ജ്ജ മേഖലയില്‍ സഹകരണത്തിനായി ഇന്ത്യയും ഡെന്‍മാര്‍ക്കും ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം

കാറ്റില്‍നിുള്ള ഊര്‍ജ്ജോല്‍പ്പാദനത്തില്‍ കേന്ദ്രീകരിച്ച് കൊണ്ട്, പുനരുല്‍പാദന ഊര്‍ജ്ജ മേഖലയില്‍ തന്ത്രപരമായ പങ്കാളിത്തത്തിനായി കേന്ദ്ര നവ, പുനരുല്‍പ്പാദന ഊര്‍ജ്ജ മന്ത്രാലയവും ഡെന്‍മാര്‍ക്കിലെ ഊര്‍ജ്ജ, കാലാവസ്ഥാ മന്ത്രാലയവും തമ്മില്‍ ഒപ്പുവെച്ച സഹകരണ കരാറിനും പുനരുല്‍പ്പാദന ഊര്‍ജ്ജ മേഖലയില്‍ ഇന്തോ-ഡാനിഷ് സെന്റര്‍ ഓഫ് എക്‌സലന്‍സ് സ്ഥാപിക്കാനുള്ള താല്‍പര്യ പത്രത്തിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ കേന്ദ്ര മന്ത്രിസഭായോഗം അംഗീകാരം നല്‍കി. 2019 മാര്‍ച്ചില്‍ ന്യൂഡല്‍ഹിയിലാണ് ഈ കരാര്‍ ഒപ്പുവെച്ചത്. കാറ്റില്‍നിുള്ള ഊര്‍ജ്ജോല്‍പ്പാദനത്തിന് പ്രത്യേക ശ്രദ്ധ നല്‍കി പുനരുല്‍പ്പാദന ഊര്‍ജ്ജമേഖലയില്‍ ഇരു രാജ്യങ്ങളും തമ്മിലുള്ള സഹകരണം വര്‍ദ്ധിപ്പിക്കുകയാണ് ഈ കരാര്‍ ലക്ഷ്യമിടുത്. കാറ്റില്‍നിുള്ള ഊര്‍ജ്ജോല്‍പ്പാദന പദ്ധതികളുടെ സാങ്കേതിക ശേഷി കെ’ിപ്പടുക്കല്‍, തീരപ്രദേശങ്ങളിലും മറ്റിടങ്ങളിലും ഉയര്‍ കാര്യക്ഷമതയുള്ള പവനോര്‍ജ്ജ വ്യവസായത്തിനുള്ള മാര്‍ഗ്ഗങ്ങള്‍ വികസിപ്പിക്കുക, വിന്‍ഡ് ടര്‍ബൈനുകള്‍, അവയുടെ ഘടകങ്ങള്‍, സര്‍’ിഫിക്കേഷന്‍ ആവശ്യങ്ങള്‍ എിവയുടെ ഉയര്‍ ഗുണനിലവാരം ഉറപ്പു വരുത്തല്‍, തീരങ്ങളില്‍ നികലെ കാറ്റിന്റെ പ്രവചനം എീ മേഖലകള്‍ ഉള്‍പ്പെടുതാണ് കരാര്‍. സംയോജിത പുനരുല്‍പ്പാദന ഊര്‍ജ്ജ മേഖലയില്‍ ഇന്തോ – ഡാനിഷ് മികവിന്റെ കേന്ദ്രം സ്ഥാപിക്കുതു തീരപ്രദേശങ്ങളിലെയും തീരത്തുനികലെയുള്ള പ്രദേശങ്ങളിലെയും കാറ്റില്‍നിുള്ള ഊര്‍ജ്ജോല്‍പ്പാദനത്തിന് പ്രത്യേക ശ്രദ്ധ നല്‍കി പുനരുല്‍പ്പാദന ഊര്‍ജ്ജ സ്രോതസ്സുകളുടെ വിശകലനം, സൗരോര്‍ജ്ജം, ജലം, കാറ്റ് എിവയുടെ സങ്കര സംഭരണ സാങ്കേതിക വിദ്യയും, പുനരുല്‍പ്പാദന ഊര്‍ജ്ജ മേഖലയില്‍ പവനോര്‍ജ്ജത്തിന്റെ സംയോജനം, പരീക്ഷണങ്ങളും ഗവേഷണ, വികസന പ്രവര്‍ത്തനങ്ങളും, ശേഷി വികസനം, എിവയ്ക്ക് ഏറെ സഹായകമാകും. കരാറിന്റെ ഒപ്പിടല്‍ ഇരുരാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്തും.
പ്രധാനമന്ത്രിയും മാലദ്വീപ് പ്രസിഡന്റും തമ്മിലുള്ള ടെലിഫോണ്‍ സംഭാഷണം

പ്രധാനമന്ത്രി ശ്രീ. നരേന്ദ്ര മോദി മാലദ്വീപ് പ്രസിഡന്റ് ഇബ്രാഹിം മുഹമ്മദ് സോലിഹുമായി ടെലിഫോണില്‍ ചര്‍ച്ച നടത്തി. ഇരു രാജ്യങ്ങളിലെയും കോവിഡ് 19 വ്യാപനത്തിന്റെ നിലവിലെ സ്ഥിതിയെ കുറിച്ച് നേതാക്കള്‍ വിശകലനം നടത്തി. സാര്‍ക്ക് രാജ്യങ്ങള്‍ തമ്മിലുള്ള ഏകോപന നടപടിക്രമങ്ങള്‍ സജീവമായി നടപ്പാക്കുന്നതില്‍ ഇരു നേതാക്കളും സംതൃപ്തി പ്രകടിപ്പിച്ചു. മാലദ്വീപിലേക്ക് ഇന്ത്യ നേരത്തേ അയച്ച മെഡിക്കല്‍ സംഘവും ഇന്ത്യ സമ്മാനിച്ച അവശ്യ മരുന്നുകളും ദ്വീപസമൂഹത്തില്‍ അണുബാധ വ്യാപനം നിയന്ത്രിക്കുന്നതില്‍ കാര്യമായ സംഭാവന നല്‍കിയിട്ടുണ്ടെന്ന വിവരം അറിഞ്ഞതില്‍ പ്രധാനമന്ത്രി ആഹ്ലാദം പ്രകടിപ്പിച്ചു. മാലദ്വീപ് പോലെ വിനോദ സഞ്ചാരം ആശ്രയിച്ചുള്ള സമ്പദ് വ്യവസ്ഥയ്ക്ക് മഹാമാരി ഉയര്‍ത്തുന്ന പ്രത്യേക വെല്ലുവിളികള്‍ വിലയിരുത്തിയ പ്രധാനമന്ത്രി, കോവിഡ് 19 ന്റെ ആരോഗ്യപരവും സാമ്പത്തികവുമായ ആഘാതം കുറയ്ക്കുന്നതിന് ഇന്ത്യയുടെ പിന്തുണ ഇനിയും ഉണ്ടാകുമെന്ന് മാലദ്വീപ് പ്രസിഡന്റിന് ഉറപ്പ് നല്‍കി. നിലവിലെ ആരോഗ്യ പ്രതിസന്ധിയില്‍ നിന്ന് ഉരുത്തിരിഞ്ഞ പ്രശ്നങ്ങളിലും ഉഭയകക്ഷി സഹകരണവുമായി ബന്ധപ്പെട്ട മറ്റ് കാര്യങ്ങളിലും തങ്ങളുടെ ഉദ്യോഗസ്ഥര്‍ നിരന്തരം സമ്പര്‍ക്കം പുലര്‍ത്തുമെന്ന് ഇരു നേതാക്കളും ഉറപ്പു നല്‍കി.
2017 ബാച്ചിലെ ഐ.പി.എസ്. പ്രൊബേഷണര്‍മാര്‍ പ്രധാനമന്ത്രിയെ സന്ദര്‍ശിച്ചു

ഇന്ത്യന്‍ പോലീസ് സര്‍വ്വീസ് 2017 ബാച്ചിലെ ഏകദേശം 100 പ്രൊബേഷണര്‍മാര്‍ ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രൊബേഷണര്‍മാരുമായി ആശയവിനിമയം നടത്തവെ, സമര്‍പ്പണ ബുദ്ധിയോടെ ജോലി ചെയ്യേണ്ടതിന്റെ പ്രാധാന്യം, വൈശിഷ്ട്യത്തോടെയുള്ള ഔദ്യോഗിക കൃത്യ നിര്‍വ്വഹണം, തങ്ങള്‍ ഏറ്റെടുക്കാന്‍ പോകുന്ന വ്യത്യസ്ഥമായ ചുമതലകളും, ജോലികളും എന്നിവ പ്രധാനമന്ത്രി ഊന്നിപ്പറഞ്ഞു. തങ്ങളുടെ കര്‍ത്തവ്യനിര്‍വ്വഹണത്തിനിടെ ജീവന്‍ വെടിയേണ്ടിവന്ന മുപ്പത്തിമൂവായിരത്തിലേറെ പോലീസ് സേനാംഗങ്ങളുടെ ത്യാഗത്തെ പ്രധാനമന്ത്രി അനുസ്മരിച്ചു. സദ്ഭരണം, അച്ചടക്കം, പെരുമാറ്റം, വനിതാ ശാക്തീകരണം, ഫോറന്‍സിക് സയന്‍സ് മുതലായ വിഷയങ്ങളും ചര്‍ച്ചയ്ക്ക് വന്നു.
ദേശീയ കായിക ദിനത്തില്‍ കായിക പ്രേമികള്‍ക്ക് പ്രധാനമന്ത്രിയുടെ ആശംസ

ദേശീയ കായിക ദിനത്തില്‍, കായിക പ്രേമികള്‍ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ഹോക്കി ഇതിഹാസം മേജര്‍ ധ്യാന്‍ ചന്ദ്ജിക്ക് അദ്ദേഹത്തിന്റെ ജന്‍മ വാര്‍ഷികത്തില്‍ പ്രണാമങ്ങള്‍. കായിക, ഫിറ്റ്‌നസ് സംബന്ധമായ പ്രവര്‍ത്തനങ്ങള്‍ക്ക് മുന്‍ഗണന നല്‍കാന്‍ ഞാന്‍ ജനങ്ങളോടഭ്യര്‍ത്ഥിക്കുന്നു. അത് കൂടുതല്‍ ആരോഗ്യമുള്ള ഇന്ത്യക്കായി സഹായിക്കും. വിവിധ കായിക ഇനങ്ങളില്‍ ഇന്ത്യയെ പ്രതിനിധീകരിച്ചിട്ടുള്ള എല്ലാവരെയും ഞാന്‍ അഭിവാദ്യം ചെയ്യുന്നു. അവരുടെ കഠിനാധ്വാനവും നിശ്ചയദാര്‍ഢ്യവും നിരവധി നാഴികക്കല്ലുകളിലേക്ക് നയിച്ചിട്ടുണ്ട്. ഇന്ത്യയുടെ കായിക സമൂഹത്തിന് ഈ വര്‍ഷം ഏറെ മഹത്തരമായിരുന്നു. 2018 ഏഷ്യന്‍ ഗെയിംസ്, കോമണ്‍വെല്‍ത്ത് ഗെയിംസ് എന്നിവയില്‍ ഇന്ത്യന്‍ അത്‌ലറ്റുകള്‍ മികച്ച പ്രകടനമാണ് കാഴ്ചവെച്ചത്- പ്രധാനമന്ത്രി പറഞ്ഞു
പരീക്ഷാ പേ ചർച്ചയ്ക്കായുള്ള  ആവേശത്തെ പ്രധാനമന്ത്രി അഭിനന്ദിച്ചു

ഈ വർഷത്തെ പരീക്ഷാ പേ ചർച്ചയിൽ തങ്ങളുടെ വിലപ്പെട്ട ഉൾക്കാഴ്ചകൾ പങ്കുവെച്ച ലക്ഷക്കണക്കിന് ആളുകളുടെ ആവേശത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പരീക്ഷാ പേ ചർച്ചയിൽ സഹകരിച്ച വിദ്യാർഥികൾക്കും രക്ഷിതാക്കൾക്കും അധ്യാപകർക്കും അദ്ദേഹം നന്ദി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു : "ഈ വർഷത്തെ പരീക്ഷാ പേ ചർച്ചയോടുള്ള ആവേശം അസാധാരണമാണ്. ലക്ഷക്കണക്കിന് ആളുകൾ അവരുടെ വിലയേറിയ ഉൾക്കാഴ്ചകളും അനുഭവങ്ങളും പങ്കിട്ടു. പങ്കെടുത്ത എല്ലാ വിദ്യാർത്ഥികൾക്കും രക്ഷിതാക്കൾക്കും അധ്യാപകർക്കും ഞാൻ നന്ദി പറയുന്നു.
വിശാഖപട്ടണത്തെ അന്താരാഷ്ട്ര കപ്പല്‍ വ്യൂഹ അവലോകനത്തില്‍ പ്രധാനമന്ത്രി സംബന്ധിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് വിശാഖപട്ടണത്തെ അന്താരാഷ്ട്ര കപ്പല്‍ വ്യൂഹ അവലോകനം 2016 വീക്ഷിച്ചു. രാഷ്ട്രപതിയുടെ കൂടി സാന്നിധ്യത്തില്‍ നടന്ന അവലോകനവും യുദ്ധവിമാനങ്ങളുടെ പരേഡും ഇന്ത്യന്‍ നാവികസേനയുടെ മികവ് എടുത്തുകാട്ടി. ഒപ്പം ലോകത്തെ നാവികസേനകളെ ഒരുമിച്ച് അണിനിരത്തുകയും ചെയ്തു. ഇതോടനുബന്ധിച്ച് സംഘടിപ്പിച്ച സമുദ്ര സംബന്ധിയായ പ്രദര്ശങനവും പ്രധാനമന്ത്രി വീക്ഷിച്ചു. ഇന്ത്യന്‍ നാവിക സേനയുടെ തദ്ദേശീയ സാങ്കേതിക വിദ്യയുടെ കരുത്ത് വരച്ചുകാട്ടി. ഒപ്പം കരകൗശല പ്രദര്ശനനവും പ്രധാനമന്ത്രി സന്ദര്ശിചച്ചു. നാവികസേനയുടെ സിംഫോണിക്ക് ഓര്ക്കെ സ്ട്ര അവതരിപ്പിച്ച പ്രസിഡന്ഷ്യരല്‍ ബാന്റ് വാദ്യവും പ്രധാനമന്ത്രി വീക്ഷിച്ചു.
ജപ്പാനിലെ പുതിയ പ്രധാനമന്ത്രി കിഷിദ ഫുമിയോയെ പ്രധാനമന്ത്രി അഭിനന്ദിച്ചു

ജപ്പാൻ പ്രധാനമന്ത്രിയായി തിരഞ്ഞെടുക്കപ്പെട്ട കിഷിദ ഫുമിയോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ജപ്പാനിലെ പുതിയ പ്രധാനമന്ത്രി കിഷിദ ഫൂമിയോയ്ക്ക് അഭിനന്ദനങ്ങളും ആശംസകളും. ഇന്ത്യയ്ക്കും ജപ്പാനുമിടയിലുള്ള പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ശക്തിപ്പെടുത്തുന്നതിനും നമ്മുടെ മേഖലയിലും അതിനപ്പുറത്തും സമാധാനവും അഭിവൃദ്ധിയും കൈവരിക്കുന്നതിനും അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു. "